Publication: Magyar Közlöny
Issue: MK-2011-33 (Year: 2011, Number: 33)
Era: contemporary
Section: kapcsolódó eljárás egyes kérdéseirõl szóló 2007. évi XVII. törvény (a továbbiakban: Tv.) szerint regisztrációs
Paragraph Index: 359

„6. § (1) Az engedélyes az elvégzett állat-egészségügyi szolgáltatásokról a tárgyhónapban kiállított számlák másolatát a Mezõgazdasági és Vidékfejlesztési Hivatal (a továbbiakban: MVH) által rendszeresített és honlapján közzétett, legalább a 4. számú melléklet szerinti adattartalmú támogatási kérelemhez csatolva a tárgyhónapot követõ hónap tizenötödik napjáig postai úton megküldi a kedvezményezett telephelye szerint illetékes élelmiszerlánc-biztonsági és állategészségügyi igazgatóságnak. Az engedélyes a 2011. január, február és március hónapokban elvégzett állat-egészségügyi szolgáltatásokra vonatkozó támogatási kérelmet és számlákat 2011. május 15-ig postai úton megküldi a kedvezményezett telephelye szerint illetékes élelmiszerlánc-biztonsági és állategészségügyi igazgatóságnak. A támogatott állat-egészségügyi szolgáltatásra vonatkozó támogatási kérelmeket és számlákat a baromfifélékre, illetve egyéb állatfajokra vonatkozóan külön kell elkészíteni és benyújtani.

Source: https://magyarkozlony.hu/hivatalos-lapok/bfcef3c0c0b2c502f4ce4460b74419c0f8fd46be/dokumentumok/2f09fdc970e181d7651becd52a5fe7fbb90f3236/letoltes